cyanic-selkie/wikianc huggingface dataset:
Freocrossotus
Utbredelse
Slekten er kjent fra Sør-Afrika, Den demokratiske republikken Kongo og Ekvatorial-Guinea.
Svømming under VM i svømmesport 2017 – 1500 meter fri menn
Forsøksheat
Forsøksheatene ble holdt den 29. juli fra klokken 10:44.
Finale
Finalen ble svømt 30. juli kl. 18:38 lokal tid.
Kevin Toth
Kevin Toth (født 29. desember 1967 i Cleveland, Ohio) er en tidligere amerikansk kulestøter. Fra 1991 til 1992 forbedret han sin personlige rekord med over to meter. Toth ble utestengt i to år (3.5.2004 - 2.5.2006), etter en positiv dopingtest på THG.
Lobet den Herrn, alle seine Heerscharen
Den ble komponert i Köthen i 1718 for gebursdagen til prins Leopold of Anhalt-Köthen.
Kevin Toth
Hans personlige rekord på 22.67 meter, plasserer han på syvendeplass på «all-time»-listen.
Lobet den Herrn, alle seine Heerscharen
Teksten er skrevet av Christian Friedrich Hunold (Menantes) (1718-1721) etter introduksjonen til Salme 119: 175. Musikken til stykket er gått tapt.
Lov om vedtak i FNs Sikkerhetsråd
Lov om vedtak i FNs Sikkerhetsråd (fullt navn: Lov til gjennomføring av bindende vedtak av De Forente Nasjoners Sikkerhetsråd) var en norsk lov som ga norske myndigheter fullmakt til å treffe de bestemmelser som er nødvendig for å gjennomføre bindende vedtak av FNs sikkerhetsråd. Loven er opphevet gjennom vedtakelsen av sanksjonsloven.
Overtredelse av bestemmelser gitt i medhold av loven kunne straffes med bøter og fengsel inntil tre år. I tillegg kunne gjenstander som var innført eller utført i strid med bestemmelser gitt i medhold av loven, samt betalingsmidler og verdipapirer anvendt i strid med slike bestemmelser, inndras uten hensyn til hvem eieren er.
Lov om vedtak i FNs Sikkerhetsråd ble vedtatt 7. juni 1968 og trådte i kraft umiddelbart.
Verdensrankingen i golf for kvinner
Verdensrankingen i golf for kvinner er et system for å gradere prestasjonsnivået til profesjonelle kvinnelige golfspillere. Systemet ble etablert i februar 2006 likt som verdensrankingen i golf for menn og har tilslutning fra LPGA-touren, Europatouren, Japantouren, Koreatouren, Australiatouren, Symetra-touren, Kinatouren og Access-serien, samt fra LGU som administrerer The Open og USGA som administrerer US Open.
For hver turnering tildeles det poeng ut fra hvor sterkt felt som deltar. Spillernes poeng vurderes over en to-årsperiode der siste år veier tyngst, og de siste 13 ukene får spesiell betydning. Spillerne må delta i minst 15 turneringer i to-årsperioden, og antall turneringer tas med i poengberegningen.
Joachim Osvold
Joachim Osvold (født 23. september 1994) er en norsk fotballspiller som fra 31. desember 2019 er klubbløs.
Han debuterte for Lillestrøm 24. mai 2012, da han i hjemmekampen mot Aalesund kom inn som reserve for Johan Andersson i det 87. spilleminutt. Joachim Osvold var 17 år og 244 dager gammel, da han debuterte for LSK. Han er den niende yngste spilleren LSK har benyttet i eliteserien. Joachim er sønn av tidligere LSK-spiller Kjetil Osvold.
Police Integrity Commission
Police Integrity Commission (PIC) er et kontrollorgan for politiet i New South Wales, med ansvar for å forebygge, avdekke og etterforske alvorlige politisaker. Organet ble opprettet 1. juli 1996 gjennom en særlov, Police Integrity Act 1996, etter at det ble avdekket gjennomgående korrupsjon i politiet i New South Wales.
Smørkjevle
Smørkjevle er et kjevle som ble brukt til å vaske ut kjernemelken og til å elte nykjernet smør. Smørkjevler er laget av tre og har langsgående ribber med hulkiler mellom.
Alceste (Gluck)
Gluck omarbeidet musikken til en versjon på fransk som ble uroppført i Paris 23. april 1776.
Handling
Handligen er basert på Evripides' drama Alkestis. Kong Admetos ligger for døden, men gudene lover å spare ham dersom noen ofrer seg for ham. Dronning Alceste tilbyr seg å gå i hans sted. I mellomtiden friskner Admetos til og forstår at Alceste har ofret seg for ham, og erklærer at han ikke kan leve uten henne. Men offeret er gjort og Alceste stiger ned i dødsriket. Herkules lover å redde begge og kjemper seg ned i Hades. Apollo blir så imponert av Admetus og Alcestis' gjensidige kjærlighet og Herkules' tapperhet at han lar alle leve.
Mødrekvote
Mødrekvote er den tiden av foreldrepengeperioden og permisjonen som bare kan tas ut av mødrene. Fra og med 1. juli 2018 består denne perioden av 15 uker ifm. fødsler og omsorgsovertakelser etter denne datoen.
Fedrekvoten er tid som på samme måte er forbeholdt far. De resterende ukene kan fordeles slik familien ønsker selv med unntak av tre uker før termin som er forbeholdt mor.
Hærekniv
Hærekniv er en kniv som ble brukt etter kinning av smør til å skjære på kryss og tvers gjennom smøret for å fjerne hår og andre urenheter i smøret. Hærekniver var helst laget av tre, gjerne bjørk, men sløve bordkniver kunne også bli brukt til å hæra, eller rense, smøret. Kinning av smør foregikk gjerne under mindre sanitære forhold på gårdene eller på stølene. Ofte var det budeia, eller gårdskvinnene som stod for arbeidet. Hår fra budeia og dyra havnet da gjerne i melka, eller kom til under arbeidet med kinning.
Francisco González Valer
Francisco González Valer SF (født 22. mai 1939 i Arcos de Jalon i provinsen Soria i Spania) er en spansk katolsk geistlig og emeritert hjelpebiskop i Washington.
Ordensprest
Francisco González Valer trådte inn i kongegasjonen Hijos de la Sagrada Familia og ble presteviet 1. mai 1964 av biskop John Joyce Russell.
Hjelpebiskop i Washington D.C.
Pave Johannes Paul II utnevnte ham den 28. desember 2001 til hjelpebiskop i Washington og titulærbiskop av Lamphua. Erkebiskopen av Washington, kardinal Theodore Edgar McCarrick, bispeviet ham den 11. februar året etter; medkonsekratorer var kardinal James Aloysius Hickey, emeritert biskop av Washington, og Leonard James Olivier S.V.D., hjelpebiskop i i Washington.
Erich von Stroheim
Erich von Stroheim (født Erich Oswald Stroheim, 22. september 1885 i Wien, død 12. mai 1957 i Paris) var en amerikansk regissør og skuespiller.
Francisco González Valer
Hjelpebiskop i Washington D.C.
Pave Frans innvilget den 27. mai 2014 hans aldersbetingede avskjed.
Episkopalgenealogi
Hans episkopalgenealogi er:
Erich von Stroheim
Stroheim emigrerte til USA en gang mellom 1906 og 1909, og hadde noen strøjobber før han ankom Hollywood i 1914 og begynte å jobbe med film. Han var sønn av Benno Stroheim, en hattemaker som hadde flyttet til Østerrike fra Polen, og Johanna Bondy, som begge var troende jøder. Stroheim hevdet selv han var adelig og kom fra en gammel prøyssisk militærfamilie, men både Billy Wilder og Stroheims agent Paul Kohner benektet dette. De hevdet Stroheims dialekt tydet på at han kom fra lav byrd og den franske regissøren Jean Renoir gikk så langt som å si at Stroheim knapt kunne snakke tysk i det hele tatt.
Han var en av stumfilmens fremste regissører, men hans perfeksjonisme førte som oftest til budsjettoverskridelser og flere av hans filmer ble tatt fra ham og klippet om av studioene uten hans godkjenning. Konfliktene med produsenter og studiosjefer førte til at hans karriere som regissør ikke ble langvarig, men han fortsatte å jobbe som skuespiller, både i USA og Europa, fram til sin død.
Dzogchen
Dzogchen (tib: rdzogs pa chen po; kort: rdzogs chen) «Den store fullkommenhet», også kalt Atiyoga (अतियोग) eller Mahasandhi, er betegnelsen for læresystemer, som tradisjonelt blir undervist i nyingma-skolen i tibetansk buddhisme og i bøn-tradisjonen som Essenz av læren buddhas. Overdragelsen av læren finnes også i sakya-, kagyu- og gelug-skolen, men mahamudra-overdragelsen har i disse skoler mer betydning enn dzogchen. Det finnes et dzogchen-kloster i Tibet, som tilhører til de seks høye klostrene i nyingma-skolen.
Bøn
Etter overlevering i bøn-tradisjonen ble dzogchen undervist for første gang av mesteren Shenrab Miwoche omtrent f.Kr. i Sentral-Asia. Mesteren Gyerchen Nangzher Lodpo underviste Dzogchen for første gang i Tibet. I bøn gjelder dzogchen som den høyeste av ni veier i læresystemet. Bøn-dzogchen ble oppretthold som en selvstendig læresystem til i dag.
Nyingma
Dzogchen, som det ble undervist i nyingma-skolen, påberoper seg å stamme fra mesteren Garab Dorje som levde i det 6.århundre. Han var etter nyingma-overlevering den første menneskelige lærer som underviste dzogchen. Før ble det undervist av adi-buddhaen Samantabhadra til buddhaen Vajrasattva. Vajrasattva overførte læren direkte til Garab Dorje i en ren vision. Garab Dorje underviste munkene Manjushrimitra og Sri Singha. Den siste overførte læren foruten Jnanasutra også til Padmasambhāva og Vimalamitra som overførte læren til mange elever sammen med læreren Vairocana under innførselen av buddhismen i Tibet i det 8. århundre. Det finnes idag mange dzogchen-tradisjoner innen nyingma-skolen som kan påberoper seg på Padmasambhāva eller Vairocana som utgangspunkt av overdragelsen. Selv om man kan tilknytte dzogchen historisk til disse to religiøse tradisjonene, er dzogchen i seg selv ikke en religiøs lære, fordi i sin direktehet skjærer dzogchen gjennom alle religiøse konsept og inneholder adgangen til den umiddelbare erfaring av ikke-dualitet.
Lære
Dzogchen er den spirituelle essensen av all buddhistisk lære. Dzogchen er veien til selv-realisering, og viser ens virkelige tilstand hinsides dualisme. Den sanne naturen til menneskesinnet er klart, lysfullt og bevisst, uberørt av tanker og følelser.
Dzogchen-mesteren Namkhai Norbu i «Dzogchen the Way of Light».
Et av mange grensesprengende resultat av Dzogchen praksis er regnbuekroppen (ja lu). Gjennom manifestering av regnbuekroppen, oppløser en Dzogchen mester kroppen sin i døden over en tidsperiode av en uke i essensen av elementene, lys. Kun tenner, hår og negler bli igjen som urene deler av kroppen som ikke kan transformeres i denne prosessen. Mestrene fra forskjellige tradisjoner skal har vist denne slags realisasjon gjennom århundrene inntil det 20. århundret. Blant disse var selvfølgelig de store mestrene fra opprinnelsesperioden, men også i vår tid finnes det mestre som har demonstrert regnbuekroppen. Blant disse var den kjente Dzogchen mesteren fra Bön-tradisjonen Shardza Tashi Gyaltsen som hadde elever fra alle tradisjoner. Han skal ha manifestert regnbuekroppen i året 1933. Nyingma Lama Khenpo Achung (*1918) skal ha vist den samme realisasjon ved sin død i året 1998.
For å erfare den opprinnelige og naturlige sinnstilstand hinsides dualitet, er det nødvendig å få veiledning av en autentisk Dzogchen-mester.
Dalruner
Dalruner er en type runer som ble brukt i deler av Dalarna i Sverige, hvor de ble anvendt til begynnelsen av 1900-tallet. De fleste kjente og bevarte innskrifter med dalruner er skåret ut i tre, og de eldste av disse er fra 1500-tallet. Størstedelen av innskriftene er funnet i bygdene ved Älvdalen i landskapets nordlige del. Med tiden fikk flere av runene stadig større likhet med tilsvarende tegn i det latinske alfabetet. Til og med Å, Ä og Ö ble lånt inn. De siste kjente tekstene skrevet med dalruner stammer fra 1906 og 1907.
Nipponobythus
Nipponobythus er en slekt av små, rødlige eller brunlige køllebiller.
Utseende
Små, ganske brede køllebiller. Oversiden er ofte grovt punktert, eller med påfallende groper eller furer. Hodet er forholdsvis stort og bredt med velutviklede fasettøyne. Antennene er forholdsvis korte, de to ytterste leddene danner en kraftig klubbe. Palpene er små og lite påfallende. Pronotum er mer eller mindre rundet, omtrent så bredt som hodet, dekkvingene bredt rundede, forholdsvis korte.
Levevis
I alle fall noen av artene lever i huler.
Utbredelse
Gruppen er utbredt i Kina og Japan.
Mannar
Mannar (tamilsk.: மன்னார், singalesisk: මන්නාරම ), tidligere skrevet Manar, er en stor by og den sentrale i Mannar-distriktet i Sri Lankas nordprovins. Byen ledes av et byråd. Den ligger på Mannar-øya i Mannar-gulfen med det historiske Ketheeswaram-templet.
Mannar er også kjent for sine baobabtrær og for et fort som ble bygget av portugiserne i 1560 og tatt av nederlenderne i 1658 og forsterket; kanonstillingene og bastionene er intakte, mens fortets indre for det meste er rasert. Tidligere var byen kjent for sitt perlefiske, nevnt i dokumentet Periplus Maris Erythraei fra det 2. århundre e.Kr. Det er en moderne by som domineres visuelt av hindutempler, moskeer og kirker. . Et av Den katolske kirkes bispedømmer har sitt hovedsete her. Byen har jernbaneforbindelse med resten av Sri Lanka med Mannar Line. Byen var okkupert av Tamiltigrene under borgerkrigen på Sri Lanka mellom 1983 og 2009.
Landhockey under Sommer-OL 1984 – Tropper menn
Landhockey under Sommer-OL 1984 – Tropper menn inneholder troppene til herrenes turnering i landhockey under Sommer-OL 1984.
Fjæra gravplass
Fjæra gravplass er en gravlund i Etne kommune i Vestland fylke. Den ligger rundt hundre meter nordøst for Fjæra kapell.
Å leva det er å elska
«Å leva det er å elska» er en salme skrevet av Anders Vassbotn i 1892. Melodien er skrevet av Per Steenberg i 1923. Fram til 1926 benyttet man melodien «I alle de Riger og Lande», skrevet av J.C. Gebauer, før man i 1921 også begynte å bruke Steenbergs melodi. Salmen brukes flittig i både bryllup og gravferder.
Første gang salmen ble publisert var bergensavisen Firda 14. juni 1893. Opprinnelig hadde salmen 6 strofer, men i dag brukes kun 3 av disse. I forbinde med at salmen ble tatt med i Nynorsk salmebok ble den tredje strofen endret fra «å spegla ein himmel av» til «å spegla Guds himmel av».
Kronprins Haakon siterte salmen i sin bryllupstale 25. august 2001.
Hassane Fofana
Hassane Fofana (født 28. april 1992) er en italiensk friidrettsutøver som konkurrerer i hekkeløp (110 meter).
Daphne alpina
Den blir 20–80 cm høy og har hvite blomster i april–mai. Den vokser i fjellområder opp til 2000 moh på klipper og steinete steder, helst på kalkgrunn. Utbredelsen omfatter Pyreneene, de sørlige delene av Alpene og De dinariske alper.
Coptodisca arbutiella
Coptodisca arbutiella er en småsommerfugl i bladhullmøllfamilien. Den ble beskrevet av Busck i 1904. Den lever fra California til Britisk Columbia.
Larvene eter arter av Arbutus. Den spiser blader på sine vertsplanter. Områdene den spiser vises som flekker. Fullvoksen larver kutte ut elliptiske områder på øvre og nedre deler av blad, der forpupping foregår.
Marius Høibråten
Marius Christopher Høibråten (født 23. januar 1995) er en norsk fotballspiller som spiller for den japanske klubben Urawa Red Diamonds.
Smørsil
Smørsil er en sil til å helle kjernemelken gjennom for å fange opp små smørkorn. Smørsiler har en sylinderformet trøsk av tre og bunn av metallnett.
Marius Høibråten
Han debuterte for Lillestrøm SK 1. mai 2011, da han i cupkampen mot Funnefoss/Vormsund Idrettslag kom inn som reserve for Stefan Gislason i det 88. spilleminutt. Han fikk sin eliteseriedebut 27. november 2011, da han i hjemmekampen mot Fredrikstad FK kom inn som reserve for Stian Ringstad i det 83. spilleminutt. Marius Høibråten var da 16 år og 308 dager gammel, noe som gjør ham til Lillestrøm SKs tredje yngste spiller benyttet i eliteserien.
Marius Høibråten har landskamper for Norge på aldersbestemte lag, fem G15-kamper, fem G16-kamper, 15 G17-kamper, 10 G18-kamp, 11 G19-kamper og 7 U21-kamper, ingen mål. Han har tidligere spilt for Fet IL.
Klubb
Bodø/Glimt
Philippe Petit
Philippe Petit (født 13. august 1949) er en fransk linekunstner som ble kjent for å gå på line mellom tårnene i World Trade Center i New York den 7. august 1974.
Den 7. august 1974, litt etter klokken 7.15, gikk han ut fra sydtårnet på en stålwire. Han gikk på line i 45 minutter, i alt åtte turer mellom tårnene.
Om opptrinnet ble det laget en dokumentarfilm, Man on Wire, og i 2015 filmen The Walk, instruert av Robert Zemeckis, hvor skuespilleren Joseph Gordon-Levitt spiller Philippe. Filmen The Walk er basert på hans egen bok rundt bedriften, To Reach the Clouds.
Levon Khetsjojan
Levon Khetsjojan (armensk: Լևոն Խեչոյան, født 8. desember 1955, død 8. januar 2014) var en armensk skribent og romanforfatter.
Han ble født i Baralet sør i Georgia, men bosatte seg i Armenia fra 1976 og studerte filologi i Gjumri.
Khetsjojan debuterte med sin første novellesamling i 1991. I 1999 utgav han en prisbelønt novelle (også i senere engelsk utgivelse, Black Book, Weighty Bug) som handlet om Nagorno-Karabakh-krigen, en konflikt han selv har deltatt i. Mange av Khechoyans utgivelser er oversatt til andre språk, i første rekke til russisk, ukrainsk og engelsk. Khechoyan er ikke utgitt på norsk.
Bibliografi
Utgivelser i utvalg:
Jørgen Andreas Fyhn
Jørgen Andreas Fyhn (1725-1778) var politimester i Christiania i årene 1768-78.
Han var sønn av Rasmus Hansen Fyhn (1684-1748) og Maren Christiansdatter Hoff (1703-1770). Han valgte den militære løpebane, avanserte til overkrigskommissær, regimentskvartermester og auditør ved Akershus Feltartilleri. I 1776 ble han utnevnt til virkelig justisråd.
Politimester
I 1768 var han blitt utnevnt til politimester i Christiania. Fyhn hadde tidligere innbetalt en sum penger til staten, med løfte om et embete i retur ved passende anledning. Det varte og rakk med å få tildelt et embete, og da det ble for dyrt å understøtte Fyhn med 500 riksdaler årlig i vartpenger, fikk han i stedet tildelt stillingen som politimester i Christiania.
Fyhn var på enkelte områder både en aktiv og fremskrittsvenlig politimester, han fremmet blant annet forslag om omorganisering av politi- og vektervesen. Men, han var også nidkjær og gikk langt i sin embetsiver med husundersøkelser og bøteleggelser, hvilket medførte at han ble refset for hard og urimelig embetsførsel. Med henvisning til Struensees forbud mot husundersøkelser og rimelighetshensyn som uvitenhet om lovene, underkjentes våren 1772 flere av politimesterens bøteleggelser.
Velstående
Fyhn ble allikevel en velholden mann. I sine sene år påtok han seg å være kollektør for statens tallotteri i København. Fyhn mente å ha funnet en metode hvormed han kunne være sikker på å spille med fordel. Det endte med at han tapte både formue og forstand.
Etter hans død i 1778 var mange redd for å få en ny sterk politimester, hvorfor embedet ble foreslått nedlagt.
Familie
Fyhn var gift med Ingeborg Falch (1729-1791), med hvem han hadde datteren Karen Margrethe Fyhn (1755-1783), gift med generalmajor Werner Nicolai de Seue. Den andre datteren var ugift.
Las Vegas Metropolitan Police Department
Las Vegas Metropolitan Police Department (LVMPD) er en kombinert politistyrke for Las Vegas og Clark County i den amerikanske delstaten Nevada. LVMPD ble etablert 1. juli 1973 og ledes av en sheriff som velges hvert fjerde år.
LVMPD har 5 119 ansatte (2011), herunder 2 743 politibetjenter. Etaten er organisert i åtte geografiske områder som til sammen dekker en befolkning på ca. to millioner.
Usshers kronologi
Usshers kronologi er en tidsregning fra 1650 utarbeidet av erkebiskop James Ussher. Beregningen bygger på Bibelens myter og er særlig kjent for å ha tidfestet verdens skapelse til lørdag 22. oktober 4004 f.Kr. kl 18.
Usshers verk Annales veteris testamenti, a prima mundi origine deducti («Det gamle testamentets annaler fra verdens skapelse») - utgitt på latin i 1650, men i engelsk utgave i 1658 - var et bidrag i den langvarige debatten om jordens alder blant datidens lærde. Ussher-kronologien ble senere innarbeidet i den autoriserte versjon av den engelske bibel. Ussher selv døde i 1656 og levde ikke lenge nok til å se den engelske oversettelsen fra 1658.
Basert på en setning i Andre Petersbrev, «Men én ting, mine kjære, må dere ikke glemme: For Herren er én dag som tusen år og tusen år som én dag» var det en utbredt tro at skapelsens seks dager kunne forstås slik at verden var 6.000 år gammel. Ussher selv uttrykte undring over at Gud satte av seks dager til å skape verden, når han like godt kunne gjort det på et øyeblikk.
Den jødiske Seder Olam Rabbah kom til et lignende resultat, der rabbi Yose ben Halafta i 120 e.Kr. tidfestet verdens skapelse til rundt 3.761 f.Kr. Oldtidens rabbinere kalkulerte ut fra en tidsregning med 2.000 år uten loven, 2.000 år med loven før messias' komme, og 2.000 år med messias i verden. Rabbi Halafta komprimerte Perserriket til en periode på bare 30 år, slik at Daniels bok 9,24-27 kunne leses slik at Simon bar Kokhba var den ventede messias.
Ad hoc-hypotese
Ad hoc-hypotese er en hypotese som har som formål å redde en annen hypotese eller teori fra å bli falsifisert. Ad hoc-hypotesen forklarer data som ikke kan forklares eller motsier den opprinnelige teorien.
En ad hoc-hypotese vil normalt verken gjøre teorien enklere eller føre frem til nye forutsetninger, men konstruerer påstander som gjelder bare i dette ene særtilfellet for at teorien likevel skal stemme overens med observasjonene.
En ad hoc-hypotese kjennetegnes ved at
1. den er laget for å «redde» en hypotese eller teori man ønsker å holde fast ved.
Ad hoc-hypoteser er ofte brukt for å forklare hvorfor pseudovitenskapelige fenomener må være overnaturlige og ikke lar seg forklare med vanlig vitenskapelig metode.
Oppbygging
En ad hoc-hypotese trenger ikke å være feil, og kan være utgangspunkt for reviderte hypoteser. Dersom formålet ikke lenger er å bortforklare eller tilpasse data for å opprettholde en annen teori er hypotesen ikke lenger en ad hoc-hypotese. Albert Einsteins kosmologiske konstant er et eksempel på en ad hoc-hypotese som skulle forene den generelle relativitetsteorien med et statisk univers. Idéen om et statisk univers var feil, men konstanten har dukket opp igjen i Lambda-CDM-modellen.
Selv om det ofte vil være best å revidere teorien, hender det at en ad hoc-hypotese viser seg å være den rette forklaringen.
Hydrogenstasjon
En hydrogenstasjon er en tankstasjon for hydrogen, mest brukt i forbindelse med påfylling av hydrogen som drivstoff i transportsektoren. Stasjonen kan få drivstoffet levert med tankbil, direkte matet inn gjennom en rørledning eller kan også produsere hydrogenet på stedet ved hjelp av elektrisk energi. Slik egenproduksjon kan være basert på hydrolyse av vann eller reforming av en annen gass, vanligvis metan. Hydrogenet overføres vanligvis under svært høyt trykk for ikke å ta for stor plass kjøretøyets tanker. Hydrogenbilene Hyundai ix35 FCEV og Toyota Mirai, to av de første hydrogenbilene i ordinært salg, var begge basert på et hydrogentrykk på 700 bar.
I Norge ble det på 2000-tallet etablert hydrogenstasjoner flere steder langs kysten i det såkalte Hydrogenvei-prosjektet (Hynor). Det ble plassert stasjoner i Stavanger, Porsgrunn, Drammen og Oslo. Senere ble det også opprettet en stasjon på Åråsen i Lillestrøm. Stasjonene ble imidlertid svært lite brukt ettersom det bare fantes et fåtall biler som ble drevet av hydrogen. Etter fem års drift, stengte Statoil hydrogenstasjonen på Forus utenfor Stavanger i 2011. Året etter trakk selskapet seg ut av hele hydrogensatsingen, og de gjenstående stasjonene ble overtatt av selskapet Hyop AS i 2012.
I 2013 satte kollektivselskapet Ruter i gang forsøksdrift av fem hydrogendrevne busser i Oslo. Bussene fikk en dedikert hydrogenstasjon på Mastemyr i Oppegård, og her ble hydrogenet framstilt lokalt ved elektrolyse av vann. Bussene ble driftet av Unibuss AS, og etter en del tekniske vanskeligheter det første driftsåret, rapporterte selskapet større stabilitet på bussene i 2014. Prosjektet mottok betydelig offentlig støtte gjennom det EU-støttede CHIC (Clean Hydrogen In European Cities) prosjektet. Oslo kommune og Akershus fylkeskommune støttet prosjektet med 35 millioner kr hver, Forskningsrådet og Transnova med hhv. 14 og 12 millioner kr og EU med drøyt 40 millioner kr. I 2021 ble fylleanlegget solgt til Hynion som planlegger å sette det opp ved en annen lokalitet i Oslo.
I juni 2015 meldte selskapet NEL ASA at de hadde overtatt det danske hydrogendrivstoffselskapet H2 Logic, som produserer hydrogenfyllestasjoner. I desember samme år rapporterte NEL at de hadde inngått en intensjonsavtale med bensinstasjonskeden Uno-X om bygging av et nettverk av hydrogenstasjoner. Avtalen omfattet etablering av minst 20 stasjoner i store norske byer innen 2020. NEL overtok også selskapet RotoBoost H2 AS som utvikler en egenutviklet elektrolysør.
Jacob Faye Lund
Jacob Rekdahl Faye Lund (født 15. september 1994 i Oslo) er en norsk fotballspiller som spiller for Oppsal Idrettsforening.
Oluf Borch de Schouboe (1689-1763)
Oluf Borch de Schouboe (1689-1763) var en dansk stiftsamtmann og justituarius i Højesteret.
Tones and I
«Dance Monkey» ble tildelt åtte ganger platina av ARIA med mer enn 560,000 enheter. Hun ble også den mest prisbelønnede artisten under den australske prisutdelingen ARIA Music Awards i 2019, der hun vant på fire av åtte nominasjoner. 30. august 2019 ga Tones and I ut sin debut-ep, The Kids Are Coming.
Jacob Faye Lund
Hans yngre bror, Julian Faye Lund, er keeper for Bodø/Glimt.
Oluf Borch de Schouboe (1689-1763)
Han var sønn av borgermester i Odense Jens Christensen Schouboe til Margård (1642-1719) og Margrethe West (1664-1728). Han ble konferensråd i 1747, og ble samme år opptatt i adelsstanden under navnet de Schouboe.
Tones and I
Bakgrunn
Toni Watson vokste opp i Mount Martha på Mornington-halvøya sørøst for Melbourne i Australia. Hun har selv aldri bekreftet alderen sin, men spekulasjonene går på at hun er født i enten 1993 eller 2000.
Hun begynte å synge da hun var liten og lærte å spille keyboard og elektrisk tromme på ungdomsskolen. Etter skolen var hun gatemusikant i Melbourne og jobbet samtidig i en klesbutikk. I 2009, under navnet Toni Watson, opprettet hun en YouTube-konto der hun publiserte a cappella-covere av kjente sanger. Hun hadde også flere spillejobber på lokale scener og festivaler i Melbourne-distriktet. Fra 2014 spilte hun i en duo, men startet som soloartist da hun mistet klesbutikkjobben og kjøpte en RC300 loop station med pengene fra sluttpakken.
I september 2017 dro hun til surferbyen Byron Bay for å opptre som gatemusikant der. Ganske raskt møtte hun Jackson Walkden-Brown som ble manageren hennes en måned senere. Hun fikk etter hvert stor suksess som gatemusiker og bestemte seg for å konsentrere seg om musikken. 2018 tilbrakte hun delvis hjemme hos Walkden-Brown i området innenfor Gold Coast, og i varebilen sin i Byron Bay, der hun skrev musikk og jobbet som gatemusikant. Senere samme år vant hun konkurransen Battle of the Buskers under festivalen Buskers by the Creek (busker er et australsk ord for gatemusiker).
I februar 2019 signerte Tones and I med Bad Batch Records/Sony Music Australia og en mangeravtale med Artists Only og Lemon Tree Music. Senere samme måned lastet hun opp debutsingelen sin «Johnny Run Away». Sangen ble lastet opp på nettsiden Unearthed, en australsk side tilsvarende norske Urørt. Sangen var innspilt med den australske plateprodusenten Konstantin Kersting. Nettstedet AllMusic kommenterte senere at sangen ble en «viral sensasjon».
«Johnny Run Away» ble A-listet hos den australske alternative radiokanalen Triple J uken etter og fikk gode skussmål fra kanalens ansatte. Natalie O'Driscoll fra Blank Gold Coast beskrev sangen som en «melodisk bit nordisk-inspirert elektropop som forteller en veldig viktig historie». Interessant nok slo også Tones and Is andre singel, «Dance Monkey» raskt gjennom på de nordiske hitlistene før den spredte seg videre sørover til Europa og Storbritannia. I februar 2019 ble «Johnny Run Away» offisielt lansert og nådde en tolvteplass på hitlisten ARIA Singles Chart i Australia og nummer 83 i Irland.
10. mai 2019 ga Tones and I ut oppfølgersingelen «Dance Monkey». Musikkanmelderen Craig Mathieson i avisen The Age skrev: «det er stor pop – catchy, men likevel gjenkjennelig, litt latterlig, men likefullt med en genuin påvirkningskraft.» Sangen ble etter hvert en internasjonal storhit som toppet lister over hele verden – blant dem Australia, Belgia, Canada, Danmark, Finland, Frankrike, Irland, Italia, Japan, Kina, Malaysia, Nederland, New Zealand, Norge, Portugal, Storbritannia, Sveits, Sverige, Sør-Afrika, Tyskland og Østerrike. Musikkvideoen ble regissert av Liam Kelly og Nick Kozakis. I november 2019 satte låten australsk rekord i antall sammenhengende uker på toppen av ARIA Singles Chart med 16 uker. Rekorden var tidligere 15 uker, satt av Ed Sheeran med «Shape of You» i 2017. I midten av januar 2020 hadde «Dance Monkey» til sammen 24 førsteplassuker på den australske singellisten, to uker mer enn den forrige rekordholderen, Bing Crosby og «White Christmas» fra 1943. I Norge lå sangen 17 uker på toppen av VG-lista, bare tre andre sanger har flere uker på førsteplass i Norge: «Yes Sir, I Can Boogie» med Baccara (22 uker i 1977–78), «You're the One That I Want» med Olivia Newton-John og John Travolta (18 uker i 1978), og «Sailing» med Rod Stewart (18 uker i 1975–76). Sangen var også den mest populære låten i Norge i 2019.
Vinteren og våren 2020 legger hun ut på den internasjonal turneen, «The Kids Are Coming World Tour». Turneen begynner 1. februar på Laneway Festival i Australia og siden i Nord-Amerika og Europa frem til midten av juli 2020. Blant konsertstedene er norske Rockefeller i Oslo 16. mars 2020.
Singler
Merknader
Toppmoa
Toppmoa (Pachyornis australis) var en stor, flygeudyktig moafugl (Dinornithiformes) i slekten Pachyornis, som er den mest tallrike slekten av moaer og inngår i familien Emeidae. Arten var endemisk til Sørøya på New Zealand. Arten ble utryddet kort tid etter at maoriene ankom øyene mot slutten av 1200-tallet, trolig i tidsrommet 1350–1450.
Biologi
Toppmoaene var svært store og ganske tykksatte fugler med robuste ben, rudimentære vinger, et bredt, avrundet hode og en relativt kort, robust nebb som var spisst og lignet nebbet til fjellmoaen. Som navnet antyder, hadde den som eneste moa-art en fjærkam på hodet. Dette var den eneste moa-arten som ble ansett å ha hatt toppfjær, som vokste fra særegne, små fjærgroper på den fremre halvdelen av toppen av skallen. Den kunne bli opp mot 150 cm høy og veide trolig omkring 44–90 kg. Hunnen var trolig større enn hannen, men akkurat dette er uavklart.
Toppmoaen var en subalpin art, som stort sett levde utilgjengelige steder i høyden på Sørøya, spesielt busker og gressletter på Mount Arthur og Mount Owen i Nordvest-Nelson. Habitatet overlappet fjellmoaens, men det er også funnet skjeletter i sanddynene i Southland, men det har ikke blitt identifisert rester av egg etter denne arten.
Inndeling
Inndelingen følger Worth & Scofield (2012).
Tinnet Krat
Tinnet Krat er et fredet naturområde i Vejle kommune på Jylland i Danmark. Det er 5,96 km² stort og ligger på stedet hvor Hærvejen og Skjern Å krysser hverandre, rundt 10 kilometer nordvest for byen Tørring.
Området drives som naturskog, hvor man bruker gamle metoder som gressing, plukkhogst og styving. Formålet er at området skal fremstå som et mosaikklandskap med eikekratt (etterhvert eikeskog), blandet løvskog, enger, beiter og heder, slik som det gjorde i eldre tid. I den midterste delen av området ligger Koutrup Skov, som det er bestemt skal tilbakeføres til tilstanden «urørt skog». Tilbakeføringen skal foregå i flere etapper frem til 2020, og innen da skal bartrærne være fjernet fra området.
Historie
Områdets selvplantede eikeskoger, hvorav mesteparten består av vintereik, ble som overalt i landet utnyttet hardt, og etter flere hundre års styvingsdrift var jorden så utpint, at skogbunnen «sprang i lyng». Det gjorde raskt jorden enda mere sur og utpint, og rundt 1900 var eiketrærne bare noen små busker i heden. Etter fredning vokste buskene, som i virkeligheten var de siste livstegn fra de opprinnelige eikene, opp igjen, og ble til ordentlige eiketrær. De er altså i dag en overlevende genpulje av Danmarks opprinnelige eiker. Under andre verdenskrig var det mangel på brensel, og mange av disse eikene ble derfor styvet ennå en gang, men selv disse står nå som 50 år gamle trær, mens de urørte har stammer som er mere enn 100 år gamle.
I den nordvestlige del av området finnes artsrike beitemarker som inntil mellom 10 og 40 år siden var dyrket. I dag pleier skogdistriktet beitemarkene etter samme metode som skapte dem, nemlig ved gressing med kveg og får.
Litt nord for Skjern Ås kilde passerer Hærvejen gjennom området. Langs veien finnes mange fortidsminner som viser dens betydning som hovedferdselsåre ned langs det jyske vannskille. Man finner strekninger med hulvei, gravhauger fra steinalder og bronsealder, samt flere gamle forsvarsmurer, blant annet Margrethediget. Veiens løp er i dag fredet og gruslagt, og det er bygget stikkrenner slik at besøkende kan komme over det fuktige området ved elva.
Kilder
Tinnet Krat har en av Danmarks tetteste konsentrasjoner av kilder. Flere av kildene har vann som holder samme temperatur året rundt (11-12°C), og det har medført at en samling av relikter (dyr og planter) har kunnet overleve der siden istiden. Gudenåen, Danmarks lengste elv, har sitt utspring i tre kilder ved foten av en liten nordøstvendt bakke, og renner derfra i sørøstlig retning. Noen få hundre meter mot nord ligger vannskillet, hvor Hærvejen passerer, og etter et par hundrede meter til mot nord finner man Skjern Ås utspring i et lite tjern.
Eliteserien i håndball for menn 2003/04
Som under fjorårets sesong, ble det kun ble spilt en enkel serie før jul – et «grunnspill» med 12 lag og 11 kamper.
De åtte beste i grunnspillet, gikk videre til «mellomspill A» etter jul, en dobbel serie der de seks beste kvalifiserte seg for sluttspillet.
De fire dårligste i grunnspillet, endte i «mellomspill B» etter jul, sammen med de fire beste lagene fra 1. divisjon 2003/04:, , og.
De to beste i «mellomspill B» møtte de to dårligste i «mellomspill A» til sluttspillkvalifisering – om de to gjenværende plassene i sluttspillet, mens de fire dårligste i «mellomspill B» rykket ned til 1. divisjon 2004/05.
vant både grunnspillet og mellomspillet foran, og ble seriemestere etter å ha slått over tre kamper i sluttspillfinalen. tok den siste medaljen etter å ha beseiret 31–28 i bronsefinalen.
Finaler
Kilde: altomfotball.no, handball.no
Eindride Sommerseth
Eindride Sommerseth (1918–2010) var en norsk industriarbeid og politiker (Ap) fra Glomfjord i Meløy kommune, Nordland. Han var vararepresentant til Stortinget fra Nordland i tre perioder fra 1965 til 1977, og var fast møtende representant fra januar til oktober 1972 mens Magnus Andersen var fiskeriminister, og i hele perioden 1973–77 mens Eivind Bolle var fiskeriminister.
Sommerseth tjenestgjorde i de norske styrker i England, på Island og Jan Mayen 1943-1944. Han arbeidet i Forsvaret 1945–48, og var deretter avsatt ved Norsk Hydros anlegg i Glomfjord. Her var han klubbformann i fagforeningen 1961-1971 og medlem av forbundsstyret i Norsk Kjemisk Industriarbeiderforbund 1971–74.
Landhockey under Sommer-OL 1984 – Tropper kvinner
Landhockey under Sommer-OL 1984 – Tropper kvinner inneholder troppene til kvinnenes turnering i landhockey under Sommer-OL 1984.
EGX
EGX (tidligere Eurogamer Expo) er en videospillmesse som arrangeres årlig i Storbritannia.
Historie
Den første messen ble holdt på Old Truman Brewery som en del av London Games Festival 2008 og 4000 mennesker var der. I 2009 fant showet sted på Royal Armouries i Leeds og den Old Billingsgate Market i London i slutten av oktober. Arrangementet ble holdt ved Londons Earls Court i de neste 5 år fra 2010 til 2014. Etter at det ble bekreftet at lokalet skulle bli lagt ned, ble det annonsert at EGX ville flytte til Birminghams National Exhibition Centre som en del av en flerårlig avtale.
I 2012 annonserte Eurogamer og Rock, Paper, Shotgun Rezzed, en PC- og indiespillmesse, som er skilt ut fra Eurogamer Expo. Rezzed ble første gang arrangert i Brighton Centre 6.-7. juli 2012. I september 2012 annonsert Eurogamer at Eurogamer Expo ville også være vert for en Rezzed-del.
I oktober 2013 ble Eurogamer Expo omdøpt til EGX London, og Rezzed ble omdøpt EGX Rezzed.
Shu-sin
Shu-sin var konge av Sumer og Akkad, og den nest siste av Ur-III-dynastiet. Han etterfulgte sin bror Amar-Sin, og regjerte 1972-1964 f.Kr.
Etter at amorittene gikk til åpent opprør mot hans styre, lot han bygge en befestet mur mellom elvene Eufrat og Tigris i sitt fjerde regjeringsår, for å kunne avverge ytterligere amorittiske angrep. Han ble etterfulgt av sinn sønn Ibbi-Sin.
Bassengtaket
Bassengtaket er både et tur- og rekreasjonsområde og drikkevannsreservoaret til Horten i Vestfold. Vannet kommer fra Farris i Larvik, og pumpes inn til reservoaret, for deretter å distribueres til Hortens innbyggere. Tidligere kom drikkevannet fra Borrevannet i tidligere Borre kommune (nå Horten).
Gotytom Gebreslase
Gotytom Gebreslase (født 15. januar 1995) er en etiopisk friidrettsutøver som konkurrerer i langdistanseløp, både på bane og gateløp. Hun vant maraton under VM i friidrett 2022.
Bassengtaket
Historie
Frem til 1975 var det et åpent basseng. Da ble det bygget et lokk over drikkevannsreservoaret. Etter lokket ble bygget, har området vært et populært tur- og rekreasjonsområde. Grunnet sin høye plassering har man god utsikt over byen, Oslofjorden og Karljohansvern, særlig fordi kommunen med jevne mellomrom sørger for å holde vegetasjonen nede.
Gotytom Gebreslase
Idrettskarriere
Gebreslase kom på andreplass på 5000 meter under det etiopiske mesterskapet i friidrett 2011. Under Ungdoms-VM i friidrett 2011 (U18) vant hun 3000 meter. Hun deltok i Afrikalekene 2011, og kom der på sjetteplass på 5000 meter. Hun kom på tredjeplass på 5000 meter under Afrikamesterskapet i friidrett 2012, og hun kom på 12.-plass i U20-klassen under VM i terrengløp 2013.
I 2015 kom hun på andreplass på 5000 meter under KBC Night of Athletics i Belgia, og hun kom på fjerdeplass på 5000 meter under Afrikalekene 2015. Hun vant 10 km-løpet 10 km la Provence i Marseille i 2016, og i 2017 vant hun Shelter Island 10K i New York, Philadelphia 8 km i Philadelphia og San José 5 km i San José. Hun ble nummer to på Boston halvmaraton 2018 og på Pittsburgh 10M 2018, og i 2019 ble hun igjen nummer to på Boston halvmaraton, og hun vant Richmond Half Marathon.
Hun løp to løp i 2021, og vant begge; Berlin Marathon i september og Bahrain Night Half Marathon i desember. Hun kom på tredjeplass i Tokyo maraton og i Lisboa halvmaraton i 2022. Under VM i friidrett 2022 vant hun maraton, foran Judith Korir og Lonah Salpeter, med ny mesterskapsrekord på 2:18,11.
Kálmán Darányi
Kálmán Darányi de Pusztaszentgyörgy et Tetétlen (født 22. mars 1886 i Budapest, død 1. november 1939 samme sted) var en ungarsk statsmann og statsminister fra 1936 til 1938. Darányi assosieres med den radikale høyrefløy i ungarsk politikk - selv om han ikke hadde sympati med de ungarske fascister stod han for en stadig mer autoritær politikk innenriks og beveget landet utenrikspolitisk nærmere Tyskland og Italia.
Bakgrunn
Etter fullførte juridiske studier i 1909 begynte Darányi en karriere i den offentlige forvaltning, fylket Pest-Pilis-Solt-Kiskun. Etter første verdenskrig tok han del i nedkjempelsen av den kortlivede ungarske kommunistiske regjering. Etter revolusjonene i 1918 og 1919 var han ispán (or official) i Győr fylke, Komárom fylke og i Győr.
Rikspolitikken
I 1927 ble han representant for Enhetspartiet i parlamentet. I 1935 ble han landsbruksminister i Gyula Gömbös' regjering.
I tillegg til sitt politiske virke spilte han en viktig rolle i landsbruksklassens bevegelse, og var aktiv i den kalvinske kirke som medlem av dens konvent og synode.
Statsminister
Han etterfulgte Gömbös som statsminister etter hans død 10. oktober 1936. Han avgrenset seg mot de høyre- og de venstre-orienterte ekstreme grupper i samme mål i begynnelsen av sin tid som statsminister.
Hans regjering bevilget vesentlige midlerfor å styrke Ungans forsvar, som var i en begredelig forfatning.
Han fortsatte forgjengerens utenrikspolitikk. Darányi og hans utenriksminister Kálmán Kánya gjorde et forsøk på å styrle de kontakter som var i ferd med å bli knyttet med Storbritannia og Frakrike. Men disse vestmakter var ikke særlig mottagelige. Dermed ble det desto mer viktig for Ungarn å holde seg inne med Adolf Hitler og Benito Mussolini, og etter Anschluss i mars 1938, da Tyskland marsjerte inn i og tok opp i seg Østerrike, fjorde dette mer akutt. Anschluss markerte dermed et nytt referansepunkt i Darányis utenrikspolitikk.
Regla Bell
Fire år senere, under sommer-OL 1996 i Atlanta vant hun en ny gullmedalje med det cubanske volleyball-laget. De vant semifinalen med 3-2 over Brasil og finalen med 3-1 over Kina. Bell spilte sju kamper i turneringen.
Kálmán Darányi
Statsminister
Innad begrenset han pressens frirom, utvidet sentralregjeringens myndighet og gjennomførte de første antijødiske tiltak. Disse tiltakene var strengt tatt ikke iverksatt før etter hans tid, men det var mens han var statsminister at lovene ble introdusert for parlamentsbehandling.
Regla Bell
Bell vant sin tredje olympiske gullmedalje under Sommer-OL 2000 i Sydney. Cuba vant semifinalen med 3-2 over Brasil og finalen med 3-2 over Russland. Bell spilte sju kamper i OL-turneringen.
Kálmán Darányi
Statsminister
Den 13. mai 1938, etter sterkt påtrykk fra høyre politiske fløy, trakk Darányi seg som statsminister. Jan ble deretter parlamentspresident.
Havnefjøset
Havnefjøset var «en Flor for Kreaturer» som i en periode var underlagt Bergen havnevesen.
Historie
Havnevesenet stod fra 1876 for drift og utleie av fjøset på Bradbenken. Senere ble fjøset flyttet til Koengen. Havnefjøset ble benyttet til å gi nattely til livdyr, - kyr, kalver og sauer, som ankom med fjordabåtene for slakting i Skuteviken. Fjøset på Bradbenken hadde plass til 50 dyr, mens på Koengen var der plass til rundt 100. Rundt 1900 ble det fraktet til byen omtrent 10,000 dyr årlig. Havnefjøset ble også benyttet til «opstaldning» av hester.
Blant arbeidsoppgavene til havnebetjentene stod administrasjon av havnefjøset. De måtte bokføre dyrene og oppkreve avgift pr. dyr. Videre stod betjentene for utleie av koseil og oksesele. Dette innebar en viss inntekt for havnevesenet.
Virksomheten pågikk helt til mandag 1. desember 1919. Da stengte havnefjøset og kveget ble flyttet til det kommunale slaktehuset. Havnebetjentenes oppgave som kupassere var over og havnefjøsets historie forbi. I 1937 kjøpte Det Bergenske Dampskibsselskab tomten og fjøset ble revet.
Arkiv
Opplysninger om Havnefjøset finnes i Havnekontorets arkiv. Arkivet er oppbevart ved Bergen Byarkiv. I arkivet finnes de såkalte Kreaturbøkene fra årene 1883–1920. Dette var avgiftsprotokoller for havnefjøset der man daglig førte oppgave over antall dyr, med hvilken båt de var ankommet, mottager og kvittering. Videre finnes månedssammendrag som også ble ført inn i bryggebøkene. De to eldste bøkene inneholder bare antall dyr, antall timer og avgift.
Ellers inneholder sakarkivet enkelte løse skriv om Havnefjøset som omhandler småreparasjoner, renhold o.a.
Arkivet inneholder også regnskapsmateriale. Her finner en kvitteringsbøker, Quitanse Bog for Indbetalte Penge til Havnekassen, for årene 1875–1882. Her får vi en oversikt over inntekter fra brygger, fjøs, bøyer, molo og kraner.
Thor Guttormsen
Thor Guttormsen (født 7. juli 1958) er en svensk idrettsleder. Han er initiativtakerne til idrettsforeningen Grunden Bois som er en klubb for funksjonshemmende utøvere.
For sin innsats har han blant annet mottatt «TV-sportens Sportspegelpris» på Svenska Idrottsgalan.
Nordsandfjorden
Nordsandfjorden er en arm av Sandfjorden på Sørøya i Hasvik kommune i Finnmark. Den er 1,5 km lang, og går i sørøstlig retning, fra innløpet mellom Skardneset og Stupaneset, til fjordbotnen med den 800 meter lange sandstranda. På vestsiden av Stupaneset ligger Sørsandfjorden.
Dialy Mory Diabaté
Dialy Mory Diabaté (født 27. august 1942) er en senegalesisk-svensk idrettsleder. Han er leder for Malmö Boxningsklubb og har jobbet mye med idrett og ungdom i Rosengård i Malmö. For sin innsats har han blitt tildelt «TV-sportens Sportspegelpris» på Svenska Idrottsgalan.
Konghellegata (Oslo)
Konghellegata (1-5) er ei gate på Rosenhoff og Sinsen i bydel Grünerløkka i Oslo. Den går fra Dynekilgata til Olaf Schous vei, der den fortsetter som Sinsenveien.
Gata starter ved Rosenhof skole. Det første kvartalet passerer den mellom borettlaget Rosenhof kvartal 1 (bl.a. Dynekilgata 9, oppført 1914–18; arkitekter Christian Morgenstierne og Arne Eide) og ei ti-etasjers blokk fra 1967 (Dynekilgata 15, bygd for Ensliges Landsforbunds Boligbyggelag).
Det neste kvartalet har leiegårder fra 1920-tallet på sørsida og nyere (bl.a Konghellegata 1) på nordsida.
Videre forbi Trondheimsveien utgjør det lange næringsbygget i Konghellegata 3–5 sørgrensa for Sinsenbyen. På sørsida av gata ligger et annet næringsbygg, Trondheimsveien 139 (oppført 1936, arkitekt Kristoffer Lange), som i 2008 er under ombygging til leiligheter.
Gata er oppkalt etter den norske byen Konghelle i Båhuslen, den nå svenske byen Kungälv i Bohuslän.
Berg (Haugsbygd)
Berg (gnr. 103) i Haugsbygd er en gammel matrikkelgård på Ringerike. Den er delt flere ganger, men er opprinnelig antagelig en av de eldste og større gårdene i bygda. Legger man til grunn landskylda til de to første delte brukene, så må det opprinnelige Berg minst ha utgjort 3½ skippund tunge.
Berg opptrer i skriftlige kilder (som Bærgh og Bærghi) fra 20. november i 1348 (DN. II 245, 1348), da navnet dukker opp i en grensetvist som ble ført på gården Løken (gnr. 134) ved Haug kirke.
Berg i Vangsbygden
Berg tilhørte Vangsbygden i det gamle Norderhov på Ringerike, også kalt Vangsfjerdingen. Disse to navnene er synonyme med betegnelsen Haugsbygd, som er av mye yngre dato. Norderhov ble innlemmet i den nye storkommunen Ringerike fra 1. januar 1964, sammen med kommunene Hole, Hønefoss, Tyristrand og Ådal. Hole forlot imidlertid sammenslutningen igjen i 1977.
Dagens Berg (103/1) utgjør kun en mindre del av den tidligere fullgården Vestre Berg og ligger på sørsiden av Ringkollveien, på høyden over Klækken Hotell og ved Bergstjern. Den består av sju teiger og utgjør et areal på cirka 410,2 daa. Dagens Østre Berg (103/12) ligger på sørsiden av Ringkollveien, like før avkjøringen til Bånntjernveien. Den består av sju teiger og utgjør et areal på cirka 291,6 daa.
Veier i Berg-området
Det er tre mindre boligfelt i Berg-området. To av dem ligger mellom Hadelandsveien og Ringkollveien, mens det tredje ligger ved Øvre Berg, sør for Ringkollveien.
Bech
Bech (luxembourgsk: Bech; fransk: Bech) er en kommune og et tettsted i Luxembourg. Kommunen, som har et areal på 23,31 km², ligger i kantonen Echternach. I 2005 hadde kommunen 951 innbyggere.
University of California Press
University of California Press (forkortet UC Press) er et av de seks største universitetsforlag i USA. Det er en del av University of California og dermed det eneste som er knyttet til et statlig universitet og med hovedkvarter vest i USA.
Forlaget ble grunnlagt i 1893 og har hovedsete i Berkeley i California. Det publiserer årlig (2012) om lag 200 bøker og har en trykt bestand bøker på rundt 4000 titler. Om lag en fjerdedel av forfatterne er knyttet til universitetet.